Zápisnica
 grantovej komisie
 konanej dňa 21.10.2014

Prítomní: podľa  prezenčnej listiny: PaedDr. Mária Barancová, Martin Barkol, Josef Ošlejšek, 
                                                           Ing Peter Hrapko, Ing.Tatiana Tomášková             

Ospravedlnení: Mgr. Boris Cehlárik, Ing. Pavol Šmilňák

Program:

1.	Prerokovanie žiadosti o stanovisko grantovej komisie k projektu č. 115/2013 OZ Regióny.sk „Klub seniorov oživuje paličky zdravia“.
2.	Prerokovanie podnetu v zmysle zákona č. 211/2000 Z.z. o slobodnom prístupe k informáciám a  o  zmene a  doplnení niektorých zákonov v znení neskorších predpisov grantu č. 115/2013 OZ Regióny.sk  „Klub seniorov oživuje paličky zdravia“
3.	Prerokovanie listu adresovaného predsedníčke grantovej komisie.
      4.   Rôzne

K bodu 1/ 
Na základe žiadosti starostu o  stanovisko grantovej komisie k listu č. SK/CS19047/2014/1/1/DSL zo dňa 25.06.2014 grantová komisia prijala uznesenie z nasledovným stanoviskom: Predložený projekt spĺňal všetky kritériá, preto ho grantová komisia vyhodnotila kladne a odporučila starostovi Mestskej časti Bratislava – Ružinov uzavrieť zmluvu o poskytnutí grantu s predkladateľom. Počas realizácie grantu bola grantovej komisii predložená žiadosť o presun finančných prostriedkov medzi položkami. Grantová komisia zaujala kladné stanovisko v súlade s platným VZN č. 12/2012 o poskytovaní finančných dotácií/grantov z rozpočtu mestskej časti Bratislava - Ružinov z odôvodnením, že presun sa konal medzi položkami v zmluve splňujúce účel poskytnutia grantu.

K bodu 2/   
K uvedenému podnetu grantová komisia uviedla nasledovné stanovisko:  žiadosť o presun medzi položkami sme posudzovali v súlade s platným VZN č.12/2012 a kladné stanovisko sme zaujali na základe skutočnosti, že  presun sa koná medzi položkami schválenými v zmluve, splňujúce účel poskytnutia grantu.

K bodu 3/    
List pani Bašťovanskej  zo dňa 13.09.2014 bol prerokovaný grantovou komisiou, kde obsah listu je subjektívnym hodnotením pisateľky, s ktorým sa grantová komisia nestotožňuje. Grantová komisia trvá na stanovisku, že napadnutý grant bol odsúhlasený s platným VZN č. 12/2012 o poskytovaní finančných dotácií/grantov z rozpočtu mestskej časti Bratislava – Ružinov na podporu komunitného života. Grantová komisia sa k poskytnutým finančným prostriedkom k projektu s názvom „Revitalizácia detského ihriska“ na Tomášikovej ulici vyjadrila v zápisnici zo dňa 26.08.2014.

K bodu 4/  
a)  Žiadosť o presun finančných prostriedkov organizácie Klub rýchlostnej kanoistiky Vinohrady  – „Rozlúčkové preteky roku 2014, Zlaté piesky 2014“             
-   uvedená žiadosť  bola schválená členmi grantovej komisie.
b)   Grantová komisia odsúhlasila na základe žiadosti presun finančných prostriedkov v rámci  položiek v projekte „Život na živo pri fontáne pre Zuzanu“.
c)  Grantová komisia prijala uznesenie k doplneniu Štatútu komisie pre posudzovanie projektov na rozvoj vzdelávania, športu, kultúry, sociálne oblasti a životného prostredia v  Čl. VII.  ods.  6  o doplnenie textu  v nasledujúcom znení: „ ... okrem osobitne posudzovaných  projektov, ku ktorým grantová komisia musí zaujať stanovisko v 3/5 väčšine prítomných členov“. 

                                                                                                 PaedDr. Mária Barancová v.r.    
                                                                                                      predsedníčka komisie                                                                                                         

V Bratislave 24.10.2014
Zapísala  Ing. Dominika Slezáková